《和白乐天二首写怀仍效其体 其一》
宋代·程俱

莫把蓍龟更问天，向来心事已萧然。尘中惝恍常如失，梦里呻吟半不眠。

三径松筠终问舍，五湖烟水不须钱。艾耆相去能多少，早拟悬车十五年。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。